'नेपाल–अमेरिका चलचित्र महोत्सव' सुरु
छैटौं संस्करणको 'नेपाल–अमेरिका अन्तर्राष्ट्रिय चलचित्र महोत्सव' सुरु भएको छ । बिहीबार साँझबाट वासिङ्टन डिसी मेरिल्याण्डस्थित एएफआई सिल्भर थिएटरमा 'ऐना झ्यालको पुतली' देखाउँदै महोत्सवको उद्घाटन भएको हो ।
काठमाडौँ — छैटौं संस्करणको 'नेपाल–अमेरिका अन्तर्राष्ट्रिय चलचित्र महोत्सव' सुरु भएको छ । बिहीबार साँझबाट वासिङ्टन डिसी मेरिल्याण्डस्थित एएफआई सिल्भर थिएटरमा 'ऐना झ्यालको पुतली' देखाउँदै महोत्सवको उद्घाटन भएको हो ।जुन २२ देखि २५ सम्म चल्ने महोत्सवमा फिचर फिल्म, वृत्तचित्र, लघु फिल्म, एनिमेसनसहित ११ देशका ३७ फिल्म देखाइँदैछ । महोत्सव छनोट भएका फिल्म ओल्ड ग्रिनवेल्ट थिएटरमा पनि प्रदर्शन हुने बताइएको छ । सुवर्ण थापाको उपस्थितिमा 'द सेक्रेट अफ राधा’ को विशेष प्रदर्शन हुने पनि जनाइएको छ । प्रदर्शनमा आएका फिल्महरुलाई अवार्ड वितरण गरिनेछ भने महोत्सवमा फिल्म, सँस्कृति र नयाँ प्रविधिबारे अन्तरक्रियात्मक छलफल हुनेछ ।म्यारिल्याण्ड राज्यको ‘पाक्र्स तथा योजना आयोग’को सहयोगमा उक्त छलफल हुने जनाइएको हो । महोत्सवका निर्देशक युवाकार राजकर्णिरका अनुसार अमेरिकी निर्देशक न्यन्सी स्भेंन्डसेनको निर्देशनमा बनेको पहिलो महिला सगरमाथा आरोहीमाथि बनेको डकुमेन्ट्री 'पासाङः इन द स्याडो अफ एभरेष्ट’को प्रदर्शनसँगै जुन २५ मा महोत्सवको समापन गरिनेछ । 